26.7.2023 г.
BG
Официален вестник на Европейския съюз
L 187/73
Затревени площи и паша
Затревени площи
Земеделски площи, покрити предимно с тревисти растения, за отглеждане на тревни фуражни култури или енергийни растителни култури, независимо от тяхната възраст.
Управлявани постоянно затревени площи
Постоянно затревени площи, които се управляват редовно (не непременно всяка година) чрез презасяване, напояване, наторяване или третиране с продукти за растителна защита като част от дългосрочните планове за управление на стопанствата, включително площи, които вече не се използват за производствени цели и подлежат на субсидиране.
Наторявани постоянно затревени площи
Управлявани постоянно затревени площи, които редовно (не непременно всяка година) се наторяват с неорганични или органични торове, различни от изпражненията на пасящия добитък, като част от дългосрочните планове за управление на стопанствата.
Дървесно-храстова покривка (върху затревени площи)
Тревни площи с растителна покривка, съставена от растителни видове с дървесни стъбла (дървета и храсти), с изключение на агро-лесовъдни площи и площи, в които селскостопанските и лесовъдните дейности се извършват успоредно (напр. дъбовите гори (montado) и ливадите тип „dehesa“).
Управлявани агро-лесовъдни площи (върху затревени площи)
Агро-лесовъдната система е специфичен вид система и технология на земеползване, при която многогодишни дървесни видове (дървета, храсти и др.) се използват целенасочено в една и съща единица за управление на земята заедно със земеделски култури и/или животни.
Разглеждат се само агролесовъдни площи върху затревени площи.
Не се включват съществуващите дървета и храсти, които не принадлежат към агро-лесовъдна система.
1
2
Регламент(ЕС) 2021/2115 на Европейския парламент и на Съвета от 2 декември 2021 г. за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) No 1305/2013 и (ЕС) No 1307/2013 (OВ L 435, 6.12.2021 г., p. 1).
Регламент (ЕО) No 491/2009 на Съвета от 25 май 2009 г. за изменение на Регламент (ЕО) No 1234/2007 за установяване на обща организация на селскостопанските пазари и относно специфични разпоредби за някои земеделски продукти ( Общ регламент за ООП ) (OВ L 154, 17.6.2009 г., стр. 1).